  Майя Бывальцева 12-тӥ инвожое Кузебай Герд нимо йӧскалык музейын «Тодмо но тодмотэм Ижкар» («Ижевск известный и неизвестный») адӟытон усьтӥськиз. Со сярысь 13-тӥ инвожое ивортӥз элькунысь лулчеберетъя но туризмъя министерство. Адӟытонэз Карлэн нуналэзлы но Ижысь шаерчилы но коллекционерлы Гата Кутузовлы 110 ар тырмонлы тупатӥзы. Экспозицие пыртэмын Ижкарысь усточиослэн 20-тӥ даур кутсконысен 2000-тӥ аръёс дорозь туспуктэмъёссы, соос пӧлын Ижысь циркез усьтонысь но цирк искусствоосъя калыккуспо фестивальысь, Ижын пыӵал тӥрлык поттыны кутскем дырысен 200 ар тырмонэз пусъён но мукет ужрадъёсысь туспуктэмъёс. Ижкарын улӥсьёс но куноос карын ортчытэм археологи гудонъёсын шедьтосъёсты, юртъер котыр арбериосты адӟыны быгатозы, озьы ик тодыны, кыӵе ӧнеръёс вал Ижын 19-тӥ даурысен 20-тӥ даур кутсконозь. Адӟытонэ пырон но касса Наговицын урамысен. Билетлэн дуныз 30 манетысен 50 манетозь. Юанъёсын вазиськыны луэ 8 (3412) 52-64-77 телефон номеръя. Тегъёс: Лулчеберет Ижкар Удмуртия история Йӧскалыкмузей  